АҞӘА, мшаԥымза 13— Sputnik. Урыстәыла Аԥыза-министр Дмитри Медведев ибзиоуп ҳәа ахиҳәааит Аԥсни Ҟрыми рыбжьара ахәаахәҭра-економикатәи, агуманитартәи, анаукатәи усхкқәа рганахьала ирыбжьарҵо аусеицуразы аиқәшаҳаҭра.
Аԥсны Аекономика аминистрра уаанӡа адырра ҟанаҵахьан Аԥснынтәи алкоголь злам арыжәтәқәеи ашәырқәеи Ҟрымҟа рнагара азҵаара ишалацәажәо.
Аԥсны Адәныҟатәи аусқәа рминистр Виачеслав Чрыгба Ҟрыми Аԥсни рыбжьара амшынтә еимадара аартра алшар ҟалоит ҳәа иҳәеит. Иара иазгәеиҭеит Аԥсны уи ишазыхиоу.
Аԥсни Ҟрыми рыбжьара ахәаахәҭратә усеицура адагьы акультура-ҭоурыхтә еимадарақәа еиҭашьақәдыргылараны иҟоуп.